Document ID: 32008R1112

32008R1112
L 300/31
SLUŽBENI LIST EUROPSKE UNIJE
UREDBA KOMISIJE (EZ) br. 1112/2008
od 10. studenoga 2008.
o izmjeni Uredbe (EZ) br. 1731/2006 o posebnim detaljnim pravilima za primjenu izvoznih subvencija za određene konzervirane proizvode od govedine i teletine
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 170. u vezi s člankom 4.,
budući da:
(1)
Uredbom Komisije (EZ) br. 1731/2006 (2) predviđaju se potrebne mjere i uvjeti kojima se jamči da su konzervirani proizvodi koji ispunjavaju uvjete za izvozne subvencije proizvedeni isključivo od govedine i teletine te da je meso podrijetlom iz Zajednice.
(2)
Pokazalo se da ograničenja uvedena Uredbom (EZ) br. 1731/2006 u pogledu predstavljanja mesa nadležnim carinskim tijelima stvaraju praktične i nepotrebne probleme dotičnim gospodarskim subjektima. Osim toga, ograničenja uvedena Uredbom u pogledu ispunjenja izvoznih formalnosti kompliciraju zadaće nadležnih carinskih tijela u onim državama članicama u kojima se elektronski carinski sustavi već primjenjuju.
(3)
Kako bi se olakšala provedba Uredbe (EZ) br. 1731/2006, treba pojednostaviti uvjete koji se odnose na predstavljanje mesa nadležnim carinskim tijelima i izvozne formalnosti u njima osiguravajući pritom učinkovitost i transparentnost kontrole nadležnih carinskih tijela.
(4)
Uredbu (EZ) br. 1731/2006 treba stoga izmijeniti.
(5)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,
DONIJELA JE OVU UREDBU:
Članak 1.
Uredba (EZ) br. 1731/2006 mijenja se kako slijedi:
1.
U članku 3. stavku 1., treći podstavak zamjenjuje se sljedećim:
„Meso se predstavlja i označava na način koji osigurava da je jasno prepoznatljivo i da se lako može povezati s pratećom deklaracijom.”
2.
U članku 6., stavak 1. zamjenjuje se sljedećim:
„1. Gospodarski subjekti unose referentni broj deklaracije, odnosno deklaracija iz članka 3. stavka 1. ove Uredbe u izvoznu deklaraciju, odnosno deklaracije iz članka 5. Uredbe (EZ) br. 800/1999 zajedno s količinama i detaljima za prepoznavanje konzerviranih izvezenih proizvoda koji odgovaraju svakoj deklaraciji.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. studenoga 2008.

Labels: 3
17